**2ο ΔΗΜΟΤΙΚΟ ΣΧΟΛΕΙΟ Γλυφάδα, 7/09/2020**

 **ΓΛΥΦΑΔΑΣ Αρ. Πρ. 223**

 **«ΚΑΝΟΝΙΣΜΟΣ ΛΕΙΤΟΥΡΓΙΑΣ ΣΧΟΛΙΚΗΣ ΜΟΝΑΔΑΣ**

**ΜΕΤΡΑ ΠΡΟΣΤΑΣΙΑΣ COVID 19**

**Σχολικό Έτος 2020-21»**

Σύμφωνα με την υπ’ αριθ. 113701/ΓΔ4/02-09-2020 εγκύκλιο της Δ/νσης Σπουδών , Προγραμμάτων και Οργάνωσης Π.Ε., κοινοποίηση με αρ. πρωτ. Δ1α/ΓΠ.οικ.53452/31-08-2020 ΚΥΑ (ΦΕΚ Β’ 3630/31-08-2020), ο Κανονισμός Λειτουργίας της Σχολικής Μονάδας , διαμορφώνεται ως εξής :

1. Καθορισμός αιθουσών των Τμημάτων, σύμφωνα με το σχεδιάγραμμα που ακολουθεί, θεωρώντας ως πρόσοψη του κτιρίου την οδό Ελ. Βενιζέλου:

|  |  |  |  |  |  |  |
| --- | --- | --- | --- | --- | --- | --- |
|  | 1o κλιμακοστάσιο |  | 2o κλιμακοστάσιο |  | 3o κλιμακοστάσιο |  |
| 1ος Όροφος | Ε1 | Δ2 | Δ1 | Γ1 | ΣΤ2 | ΣΤ1 |
| 2ος Όροφος | Ε2 | Α2 | Α1 | Β2 | Β1 | Γ2 |

1. Η προσέλευση όλων των μαθητών του 2ου Δημοτικού Σχολείου Γλυφάδας θα γίνεται κατά αποκλειστικότητα από την πάροδο της οδού Δημοκρατίας.
2. Η αποχώρηση των μαθητών της Α’ Τάξης θα πραγματοποιείται από την είσοδο - έξοδο της Ελ. Βενιζέλου, ενώ των μαθητών των Β, Γ, Δ, Ε, ΣΤ τάξεων από τη θύρα της παρόδου της οδού Δημοκρατίας.
3. Οι μαθητές θα κρατούν αποστάσεις κατά την είσοδό τους στο προαύλιο.

Θα γίνεται θερμομέτρηση υπό την επίβλεψη της κα Παπαθέου Αικατερίνης και θα εισέρχονται με τάξη, εφ΄ενός ζυγού, φορώντας υποχρεωτικά προστατευτική μη ιατρική μάσκα, στο εσωτερικό του κτιρίου ως εξής:

* Από το 1ο κλιμακοστάσιο, προς την αίθουσα πολλαπλών χρήσεων, τα τμήματα Ε1, Ε2, Δ2, Α2.
* Από το 2ο κεντρικό κλιμακοστάσιο, τα τμήματα Δ1, Α1,Γ1, Β2.
* Από το 3ο κλιμακοστάσιο, πλησίον της παρόδου Δημοκρατίας, τα τμήματα ΣΤ1, Γ2, ΣΤ2, Β1.
1. Η άνοδος στις αίθουσες ακολούθως θα γίνεται κρατώντας αποστάσεις και τηρώντας τις σημάνσεις στο δάπεδο των διαδρόμων.
2. Πριν εισέλθουν οι μαθητές στην αίθουσα θα κάνουν αντισηψία, καθώς και την ώρα που θα εξέρχονται για διάλειμμα.
3. Οι εκπαιδευτικοί, φορώντας υποχρεωτικά προστατευτική μη ιατρική μάσκα, θα αναμένουν τους μαθητές/τριες στις αίθουσες των τμημάτων τους και θα τους υποδεικνύουν τις προκαθορισμένες θέσεις τους.
4. Δεν επιτρέπεται καμία μετακίνηση θρανίου και αλλαγή θέσης.
5. Στα διαλείμματα οι μαθητές θα κατεβαίνουν στον αύλειο χώρο συνοδεία των εκπαιδευτικών, κρατώντας πάντα αποστάσεις και τηρώντας τους κανόνες υγιεινής, υπακούοντας στις νουθεσίες / συμβουλές των δασκάλων τους. Θα τηρείται ευλαβικά η κοινωνική αποστασιοποίηση, οπότε δεν θα είναι υποχρεωτική η χρήση μάσκας.
6. Ο χώρος και το χρονικό διάστημα προαυλισμού των τμημάτων είναι καθορισμένος με απόφαση Συλλόγου Διδακσκόντων και θα τηρείται κατόπιν υποδείξεων των εκπαιδευτικών του σχολείου. Επίσης, με στόχο τον περιορισμό του συγχρωτισμού μεταξύ μαθητικών ομάδων, λόγω covid-19, τροποποιήθηκε στο ωρολόγιο πρόγραμμα, οι διδακτικές ώρες και τα διαλείμματα των Α και Β τάξεων ως εξής:
* 1η διδ. ώρα: 8.15 – 8.55
* διάλειμμα: 8.55-9.15
* 2η-3η διδ.ώρα: 9.15-10.00 και 10.00-10.45
* Διάλειμμα: 10.45-11.00
* 4η-5η διδ. Ώρα: 11.00-11.45 και 11.45-12.35
* Διάλειμμα: 12.35-12.45
* 6η διδ. Ώρα: 12.45-13.15

Χώρος διαλείμματος της Α΄ τάξης καθορίστηκε ο Βορειοδυτικός αύλειος χώρος, κηπάριο Δημοκρατίας και Ελευθ. Βενιζέλου, ενώ για τη Β τάξη ο χώρος κιόσκι και κατά μήκος των βρυσών.

Για τις Γ-Δ-Ε-ΣΤ τάξεις εξακολουθεί να τίθεται σε ισχύ το προκαθορισμένο πρόγραμμα :

* 1η-2η διδ. ώρα: 8.15-8.55 και 8.55-9.40
* Διάλειμμα: 9.40-10.00
* 3η-4η διδ. ώρα: 10.00-10.45 και 10.45-11.30
* Διάλειμμα: 11.30 – 11.45
* 5η διδ. ώρα: 11.45- 12.25
* Διάλειμμα: 12.25 -12.35
* 6η διδ. ώρα: 12.35 – 13.15

Ο χώρος των διαλειμμάτων για τις Γ και Δ τάξεις καθορίστηκε αριστερά και δεξιά του κεντρικού αύλειου χώρου αντίστοιχα και εναλλάξ, ενώ για τις Ε και ΣΤ τάξεις ο χώρος του γηπέδου και ο χώρος εκατέρωθεν στο κιόσκι και κατά μήκος των βρυσών αντίστοιχα και εναλλάξ.

1. Μετά τα διαλείμματα οι μαθητές με την επάνοδό τους στις αίθουσες θα προχωρούν σε σχολαστική αντισηψία και την υποχρεωτική χρήση μάσκας.
2. **Γενική Αποχώρηση**: Το τμήμα Ε2 θα προπορεύεται και συνοδευόμενο από τον εκπαιδευτικό, θα παρατάσσεται εφ΄ενός ζυγού στο προαύλιο, τηρώντας τις σημάνσεις στο δάπεδο έτσι ώστε να εξέρχεται άμεσα με το χτύπημα του κουδουνιού. Το ίδιο θα ισχύει και για τα τμήματα Α1 και Α2.

Τονίζουμε όμως, ότι η αποχώρηση της πρώτης τάξης θα γίνεται από την Ελ. Βενιζέλου.

Στο διάστημα αυτό οι μαθητές του Ολοήμερου θα συγκεντρώνονται απευθείας στις προκαθορισμένες αίθουσες διδασκαλίας των μαθημάτων τους, δηλαδή στην αίθουσα του Ολοήμερου, στις αίθουσες των Ε΄2, Α΄2, Α΄1 που θα είναι κενές, εφόσον ήδη θα έχουν αποχωρήσει οι μαθητές, πάντα υπό την επίβλεψη και την καθοδήγηση των υπεύθυνων εκπαιδευτικών που άσκησαν τα διδακτικά τους καθήκοντα στα αντίστοιχα τμήματα των μαθητών.

Σταδιακά θα γίνεται η αποχώρηση των υπολοίπων τμημάτων.

1. Οι αίθουσες που θα χρησιμοποιούνται για τη φοίτηση των μαθητών στο Ολοήμερο Σχολείο είναι οι εξής: Αίθουσα Ολοήμερου, Ε2, Α2, Α1.
2. Στο Ολοήμερο Σχολείο λειτουργούν 2(δύο) Ζώνες με τα εξής τμήματα:

Ζ1Β τάξη, Ζ1 Α1–Γ1, Ζ1 Γ2 –Ε2, Ζ1 Δ2-ΣΤ2.

Ζ2 Γ2 - ΣΤ2- Ε2, Ζ2 Α1- Β1- Δ1.

1. Στην Πρωινή Ζώνη θα λειτουργήσουν 2 (δύο) τμήματα, σύμφωνα με τον προγραμματισμό λειτουργίας της σχολικής μονάδας, Ιούνιος 2020.

Η προσέλευση των μαθητών θα λαμβάνει χώρα από την οδό Ελ.Βενιζέλου.

1ο τμήμα: Υπεύθυνη Εκπαιδευτικός κα ΧΑΝΙΩΤΗ ΜΑΡΟΥΣΩ, Δ/ΝΤΡΙΑ. Η υποδοχή των μαθητών θα γίνεται στο χώρο της Βιβλιοθήκης του Σχολείου.

 2ο τμήμα: Υπεύθυνες εκπαιδευτικοί κες ΚΟΥΖΟΥΜΗ ΜΑΡΙΑ, 3 ημέρες και ΝΙΚΟΛΑΪΔΗ ΚΑΛΛΙΟΠΗ, 2 ημέρες. Η υποδοχή των μαθητών θα γίνεται στο χώρο της αίθουσας Πολλαπλών Χρήσεων με ανάλογη διαμόρφωση.

1. Δεν επιτρέπεται οι μαθητές να περιφέρονται άσκοπα στους ορόφους που δεν βρίσκονται οι τάξεις τους, χωρίς προηγουμένως να έχουν ενημερώσει τους υπεύθυνους εκπαιδευτικούς των τμημάτων τους.
2. Κατά τη λειτουργία του ολοημέρου ο β΄όροφος θεωρείται εκτός λειτουργίας και χρήσης από τους μαθητές / τριες της σχολικής μονάδας.
3. Τα μαθήματα των Εικαστικών, της Μουσικής και της Θεατρικής Αγωγής, εξαιτίας των συνθηκών COVID-19 θα διδάσκονται στις αίθουσες των τμημάτων. Η αίθουσα Πολλαπλών Χρήσεων θα χρησιμοποιείται αποκλειστικά και μόνο από τους εκπ/κούς Φυσικής Αγωγής ανάλογα με τις ιδιαιτερότητες του μαθήματος, των περιβαλλοντικών συνθηκών και του ωρολογίου προγράμματος.
4. Στα διαλείμματα θα εποπτεύουν 4 (τέσσερις) εκπαιδευτικοί. Λόγω της ιδιαιτερότητας των διαφορετικών διαλειμμάτων για την αποφυγή συγχρωτισμού θα υπάρχουν 2 (δύο) πίνακες Εφημεριών. Υπεύθυνες προγράμματος εφημεριών είναι οι εκπ/κοί: κ.ΓΚΟΥΣΚΟΥ ΠΑΝΑΓΙΩΤΑ, ΥΠΟΔ/ΝΤΡΙΑ και κ. ΧΑΤΖΗΚΩΝΣΤΑΝΤΙΝΟΥ ΠΑΝΑΓΙΩΤΑ.
5. Η εφημερία βροχής δεν ισχύει λόγω COVID-19 και οι μαθητές των τμημάτων θα παραμένουν εντός των αιθουσών την ώρα του διαλείιμματος, με επίβλεψη από τον εκπ/κό που άσκησε τα διδακτικά του καθήκοντα την προηγούμενη ώρα.
6. Χώρος απομόνωσης σε περίπτωση αδιαθεσίας μαθητή/τριας και μέχρι να έρθουν οι γονείς να τον/την παραλάβουν, ορίζεται το κυλικείο.
7. Υπεύθυνοι ομάδας COVID ορίζονται οι εκπ/κοί: κ. ΑΠΟΣΤΟΛΟΣ ΜΠΙΣΤΙΝΑΣ, κ. ΣΟΦΙΑ ΜΠΟΥΚΑΝΟΥ και κ. ΣΕΒΗ ΛΑΖΑΡΙΔΟΥ
8. Η υπεύθυνη Βιβλιοθήκης κα ΝΑΚΗ ΒΟΥΛΑ θα υποβάλλει πρόγραμμα λειτουργίας δανειστικής βιβλιοθήκης - αναγνωστηρίου, σύμφωνα με το οποίο 1(μία) φορά το μήνα ομάδα σταθερών ατόμων, όχι παραπάνω από πέντε και ανά τμήμα, θα συνεργάζεται μαζί της για δανεισμό, με υποχρεωτική χρήση μάσκας και εφαρμογή των κανόνων υγιεινής.
9. Το μάθημα της Φυσικής Αγωγής θα διδάσκεται, ανάλογα των καιρικές συνθήκες, στο χώρο του γηπέδου και εναλλακτικά στον χώρο του στεγάστρου κατόπιν συννενόησης των εκπαιδευτικών φυσικής αγωγής.
10. Οι σχολικοί Εορτασμοί, λόγω των περιοριστικών μέτρων, θα πραγματοποιούνται εντός κάθε τμήματος.
11. Οι σχολικές επισκέψεις και οι περίπατοι ,για την αποφυγή συγχρωτισμού μεταξύ των μαθητικών ομάδων, επιτρέπονται μόνο ανά τμήμα.
12. Η ενημέρωση των γονέων θα γίνεται μέσω των εκπαιδευτικών με τηλεφωνική επικοινωνία, e mail και μέσω blog του σχολείου.
13. Δεν επιτρέπεται η ανταλλαγή μαθητικών αντικειμένων ή εξοπλισμού (γόμες, ξύστρες, μολύβια κλπ).
14. Συστήνεται η αγορά για κάθε μαθητή/τρια ατομικά ειδικού μαρκαδόρου για πίνακα πορσελάνης, ώστε να αποφευχθεί η κοινή χρήση ενός μαρκαδόρου.
15. Απαγορεύονται τα παιχνίδια με την μπάλα στον χώρο του γηπέδου και σε κάθε άλλο τμήμα του προαυλείου και γενικότερα κατά τη διεξαγωγή μαθημάτων.
16. Κατά την προσέλευση των μαθητών στις τουαλέτες, θα τηρούνται αυστηρά οι αποστάσεις σύμφωνα με τη σήμανση του δαπέδου και στις σκάλες.
17. Απαγορεύεται οι μαθητές να πίνουν νερό απ’ ευθείας από τη βρύση. Καθένας θα έχει στην τσάντα του ένα μπουκάλι με νερό ή παγουρίνο, χαρτομάντιλα για φτέρνισμα ή βήχα και θα αποφεύγει να ανταλλάσσει είδη γραφικής ύλης ή προσωπικά αντικείμενα με τους συμμαθητές του.

Ο ΣΥΛΛΟΓΟΣ ΔΙΔΑΣΚΟΝΤΩΝ & Η ΔΙΕΥΘΥΝΣΗ ΤΟΥ ΣΧΟΛΕΙΟΥ

ΚΑΛΗ ΣΧΟΛΙΚΗ ΧΡΟΝΙΑ με υγεία, θετική διάθεση, χαμόγελα, αισιοδοξία!